**Medicinstuderende søges til klinisk studie om alkoholmisbrug og leversygdom på Medicinsk Afdeling, Sjællands Universitetshospital, Køge**

Vi søger en kandidatstuderende med interesse indenfor leversygdom og alkoholmisbrug, til at drive det randomiserede kliniske studie *The* Liver Care Trial om screening for leversygdom. Stillingen indebærer ca. 15 timers arbejde ugentligt, og vil godt kunne forenes med at være studieaktiv på medicinstudiet. Stillingen er en unik mulighed for at få erfaring med klinisk forskning og patientkontakt i et engageret forskningsmiljø.

Vi har brug for dig fra 1. maj 2025 og minimum 10 måneder frem. Arbejdet på vores projekt indebærer at du bliver en del af en forskningsgruppe, der arbejder med at forbedre prognosen for patienter med alkoholrelateret leversygdom. Du vil være ansvarlig for den daglige drift af studiet, herunder:

* Patientkonsultationer, inklusiv fibroscanning, telefonopkald og koordinering af blodprøvetagning
* Organisering og registrering af studiedata
* Kontakt og forberedelse af materiale til alkoholbehandlingsstederne (Hvidovre og Køge)
* Deltagelse i forskningsmøder og sparring med forskningsgruppen

Arbejdet kræver fremmøde mindst én dag om ugen men daglig håndtering af telefonopkald og mails. Der forventes en vis fleksibilitet i forhold til fremmøde og møder uden for hospitalet.

Vi tilbyder

* Oplæring i fibroscanning og den motiverende samtale
* Oplæring i at drive et klinisk studie og artikelskrivning
* Mulighed for at gennemføre et selvstændigt forskningsprojekt, inkl. førsteforfatterskab
* Mulighed for mindst ét medforfatterskab
* Løn som forskningsårsstuderende (12.000 kr./md.)

Vi forventer, at du:

* Er medicinstuderende og har færdiggjort din bachelor
* Er omhyggelig, struktureret og engageret
* Har gode kommunikationsevner og kan tale med patienter fra forskellige baggrunde
* Kan arbejde selvstændigt og tage ansvar for daglige opgaver

Vi søger en kandidatstuderende, der kan starte 1. maj 2025. Hvis du er interesseret, så send en motiveret ansøgning (max 1 side), CV og karakterudtræk til: pedah@regionsjaelland.dk. Ansøgningsfrist er d. 15. marts 2025. Du er meget velkommen til at kontakte os ved spørgsmål på mail eller tlf. 30 29 11 14 (Pernille) eller 60 14 22 80 (Gro)

Vi ser frem til at høre fra dig.

Med venlig hilsen

Pernille Dahlin, Gro Askgaard & Lone Galmstrup Madsen